《咏槐》
宋代·李复

当年夹路绿参差，曾拥金舆拂羽旗。
得地偶逃斤斧幸，闻风非羽雪霜期。
犹残腊火燔空腹，时有惊雷起蠹枝。
想见妖灵占上象，龟山猎罢旧都移。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。